La **ministerio pri buĝeto** estas la ministerio de la franca registaro de la 5-a Respubliko komisiita pri la buĝeta kaj librotena funkcioj de la ŝtato.

Ĝi loĝas, kun la aliaj ekonomiaj kaj financaj ministerioj en la kvartalo de Bercy, en la 12-a arondismento de Parizo.

La nomoj de la francaj ministroj pri buĝeto estas en la artikolo : Listo de francaj ministroj pri buĝeto.

Historio
--------

 Pli detalaj informoj troveblas en artikolo Listo de francaj ministroj pri buĝeto.
La subministerio pri buĝeto (aŭ ministerio delegita pri buĝeto) ekzistis en plej multaj registarioj de la 5-a Respubliko. Ĝi estis aŭtonoma ministerio en la registaroj 3-a Raymond Barre (Maurice Papon), Pierre Bérégovoy (Michel Charasse poste Martin Malvy) kaj Édouard Balladur (Nicolas Sarkozy).

Ekde la 18a de majo 2007, en la registaroj de François Fillon, la ministerio pri ekonomio, financoj kaj industrio estis partigita en du : ministerio pri ekonomio, industrio kaj dungado (sinsekve Jean-Louis Borloo, Christine Lagarde kaj François Baroin) kaj ministerio pri buĝeto, publikaj kontoj kaj ŝtatoficistaro (Éric Woerth). Tiu lasta poste akiris novajn titolojn kaj funkciojn : « ministerio pri buĝeto, publikaj kontoj, ŝtatoficistaro kaj ŝtata reformo » ekde la 23-a de junio 2007, « ministerio pri buĝeto, publikaj kontoj kaj ŝtata reformo » ekde la 22-a de marto 2010 (François Baroin), « ministerio pri buĝeto, publikaj kontoj, ŝtatoficistaro kaj ŝtata reformo » ekde la 14-a de novembro 2010 estrata de Valérie Pécresse ekde la 29-a de junio 2011.

Ekde la 16-a de majo 2012, la buĝeto estis denove ligita al la ministerio pri ekonomio kaj financoj. Ekde la 18-a de junio 2012, la ministerioj pri ekonomio kaj financoj estas kvar : Ministerio pri ekonomio kaj financoj (Pierre Moscovici), ekstera komerco (Nicole Bricq), produkta reprogreso (Arnaud Montebourg) kaj Ministerio pri manmetiaro, komerco kaj turismo (Sylvia Pinel).

Komisioj kaj atribuoj
---------------------

De junio 2012, la ministro delegita komisiita pri buĝeto respondecas, per delegado de la ministro pri ekonomio kaj financoj, pri :

* la preparo de la buĝeto kaj ties plenumo ;
* la publika librotenado ;
* la ŝtata bienaro ;
* la pensioj ;
* la impostoj ;
* la katastro kaj la prigrunda publikigo ;
* la doganoj kaj nerektaj impostoj.

per delegado de la ministro pri ekonomio, financoj kaj ekstera komerco, ĝi repondecas pri la ekvilibro de la tuto de la publikaj kontoj kaj pri la plurjara strategio rilata al la ekvilibro de la socialaj kontoj kaj agoj por la financado de la sociala protekto.

Notoj kaj referencoj
--------------------

1. ↑  Dekreto n° 2012-796 de la 9-a de junio 2012, artikolo 1-a

Vidu ankaŭ
----------

### Vidu ankaŭ

* Listo de francaj ministroj pri buĝeto
* Ministerio pri ekonomio kaj financoj

### Bibliografio

* Dekreto n° 2012-768 de la 24-a de majo 2012 pri atribuoj de la ministro pri ekonomio, financoj kaj ekstera komerco
* Dekreto n° 2012-796 de la 9-a de junio 2012 pri atribuoj delegitaj al la ministro delegita ĉe la ministro pri ekonomio, financoj kaj ekstera komerco, Komisiita pri buĝeto

|  |  |  |  |  |
| --- | --- | --- | --- | --- |
| 

| v • d • rMinisterioj de la franca registaro laŭ etiketa ordo |
| --- |
| 
Laŭ la etiketa ordo de la Registaro de Jean-Marc Ayrault (2-a) (de la 21-a de junio 2012) |
| 
* Eksterlandaj aferoj
* Edukado
* Justico
* Ekonomio kaj financoj
* Socialaj aferoj kaj sano
* Egaleco de teritorioj kaj loĝado
* Enlandaj aferoj
* Ekstera komerco
* Ekologio, daŭriva evoluigo kaj energio
* Produktada restarigo
* Laboro, dungado, profesia klerigo kaj socia dialogo
* Defendo
* Kulturo kaj komunikado
* Supera instruado kaj esplorado
* Virinrajtoj
* Agrikulturo, agronutrado kaj arbaro
* Ŝtatreformo, malcentrigo kaj ŝtatoficistaro
* Transmaraj teritorioj
* Manmetioj, komerco kaj turismo
* Sportoj, junularo, popola edukado kaj asocia vivo
 |
| Registaro • Ĉefministro • Ministerio |

 |